U-I-288/08
Natisni
Opravilna št.:
U-I-288/08
Datum odločitve:
5. 2. 2009
ECLI:
ECLI:SI:USRS:2009:U.I.288.08
Akt:
Statut Univerze v Mariboru (Uradni list RS, št. 115/04 in 75/06)
Izrek:
Pobuda za začetek postopka za oceno ustavnosti in zakonitosti Statuta Univerze v Mariboru (Uradni list RS, št. 115/04 in 75/06) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Andrej Polajner, Maribor
Datum vloge:
1. 12. 2008
Vrsta odločitve:
sklep
Vrsta rešitve:
zavrženje
Dokument:
US28557
Dokument v PDF obliki:
U-I-288-08.pdf
77 KB
Prenesite datoteko
U-I-288/08-4
5. 2. 2009
SKLEP
Ustavno sodišče je v postopku za preizkus pobude dr. Andreja Polajnerja, Maribor, ki ga zastopa Velimir Cugmas, odvetnik v Slovenskih Konjicah, na seji 5. februarja 2009
sklenilo:
Pobuda za začetek postopka za oceno ustavnosti in zakonitosti Statuta Univerze v Mariboru (Uradni list RS, št. 115/04 in 75/06) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju z več določbami Zakona o visokem šolstvu (Uradni list RS, št. 119/06 – ur. p. b. in 64/08 – ZVis) in z 22. členom Ustave. Nezakonitost odločbe Rektorja Univerze v Mariboru (v nadaljevanju UM) o njegovi predčasni razrešitvi s funkcije dekana fakultete – članice  UM, izdane na podlagi spornih določb Statuta UM, je neuspešno izpodbijal pred Upravnim sodiščem. Odločitev Ustavnega sodišča naj bi rešila ključno vprašanje tega upravnega spora, in sicer, katere določbe Statuta UM je v tem postopku dopustno uporabiti kot veljavno materialnopravno podlago. S tako rešenim "predhodnim vprašanjem" naj bi tudi Vrhovno sodišče v postopku že vložene revizije lahko nemudoma odločilo v korist predlagatelja. Meni, da s postopki pred sodiščem izkazuje svoj pravni interes. Predlaga, naj Ustavno sodišče grajane določbe Statuta UM takoj odpravi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži po izčrpanju pravnih sredstev v postopkih na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti in zakonitosti izpodbijanega predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik